Diari Oficial de la Generalitat Valenciana


Sumari del DOGV 2547, del 10-07-1995 (1995/835340)

RESOLUCIÓ de 22 de juny de 1995, de la Secretaria General de la Conselleria d'Administració Pública, per la qual es disposa la publicació del Conveni de col·laboració entre la Conselleria de Cultura de la Generalitat Valenciana i la Universitat Internacional Menéndez y Pelayo per a la realització del seminari Encontre sobre Juan Gil-Albert.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2547

Data del DOGV
:   10-07-1995

Secció del DOGV
:   ALTRES DISPOSICIONS

Número del document
:   1995/835340


Data del document
:   22-06-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 22 de juny de 1995, de la Secretaria General de la Conselleria d'Administració Pública, per la qual es disposa la publicació del Conveni de col·laboració entre la Conselleria de Cultura de la Generalitat Valenciana i la Universitat Internacional Menéndez y Pelayo per a la realització del seminari Encontre sobre Juan Gil-Albert.   
Subscrit, després de la tramitació prèvia reglamentària, entre la Conselleria de Cultura de la Generalitat Valenciana i la Universitat Internacional Menéndez y Pelayo, el dia 30 de març de 1995, un Conveni de col·laboració per a la realització del seminari Encontre sobre Juan Gil-Albert, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0415/95, i que figura com a annex d'aquesta resolució.  
València, 22 de juny de 1995.- El secretari general de la Conselleria d'Administració Pública.  
Conveni de col·laboració entre la Conselleria de Cultura de la Generalitat Valenciana i la Universitat Internacional Menénedez y Pelayo per a la realització del seminari Encontre sobre Juan Gil-Albert  
València, 30 de març de 1995  
REUNITS:  
D'una part, Pilar Pedraza Martínez, consellera de Cultura de la Generalitat Valenciana, fent ús de les atribucions que té conferides.  
I d'altra part, Ernest Lluch Martín, rector de la Universitat Internacional Menéndez y Pelayo (en avant UIMP), en el seu nom i representació, i d'acord amb les atribucions que té conferides en virtut de l'OM de 12 d'agost de 1982 (BOE de 28 de setembre de 1982),  
EXPOSEN:  
Que les dues institucions es reconeixen mútuament capacitat jurídica suficient per a cooperar en l'organització de cursos, seminaris, col·loquis, conferències, exposicions i altres activitats culturals, segons el Conveni de col·laboració de 26 de setembre de 1987 entre les dues institucions, i per això,  
ACORDEN:  
Primer  
L'organització conjunta i la realització, al Palau de Pineda, seu de la UIMP a València, entre els dies 3 i 8 d'abril de 1995, del seminari Encontre sobre Juan Gil-Albert, dirigit per César Simón.  
Segon  
La UIMP es farà càrrec de la gestió tècnica del curs, aportant per a això la infraestructura personal i material necessària.  
Tercer  
La Conselleria de Cultura aportarà a la UIMP tres milions de pessetes (3.000.000 PTA), a càrrec del capítol IV del programa 452.10 de l'exercici 1995. Aquesta quantitat s'ingressarà al compte corrent 860 del Banco de EspaÑa, carrer d'Alcalá, 50, de Madrid, a nom de la Universitat Internacional Menéndez y Pelayo, Secció d'Organismes Autònoms. El lliurament del crèdit es farà quan l'activitat que motiva el conveni estiga realitzada.  
Quart  
De la quantitat ingressada, 2.700.000 pessetes seran destinades al pagament d'honoraris, viatges, allotjament i manutenció de conferenciants i despeses diverses (dossiers, programes, carpetes, difusió i infraestructura), segons les normes habituals de la UIMP. La resta, 300.000 pessetes, es destinaran, en la filosofia d'afavorir la igualtat d'oportunitats, al pagament de beques per un import de 5.000 pessetes a un màxim de 60 estudiants universitaris en concepte d'inscripció en el curs.  
Cinqué  
En compliment de l'article 47.4 del text refós de la Llei d'Hisenda Pública de la Generalitat Valenciana, la UIMP estarà obligada a:  
a) Realitzar l'activitat que fonamenta la subvenció.  
b) Acreditar davant la Conselleria de Cultura la realització de l'activitat, i el compliment dels requisits i condicions que determinen la concessió o ús de l'ajuda.  
c) El sotmetiment a les actuacions de control financer que corresponen a la Intervenció General, en relació amb les subvencions i ajudes concedides.  
d) Comunicar a l'entitat concedent l'obtenció de subvencions o ajudes per a la mateixa finalitat, procedents de qualsevol administració o ens públics.  
Sisé  
Tota alteració de les condicions que s'han tingut en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.  
L'import de la subvenció en cap cas no podrà ser d'una quantia que, tota sola o en concurrència amb subvencions o ajudes d'altres administracions públics o d'altres ens públics o privats, supere el cost de l'activitat a realitzar per la UIMP.  
Seté  
El reintegrament de les quantitats percebudes i l'exigència de l'interés de demora des del moment del pagament de la subvenció, seran procedents en els casos següents:  
a) Incompliment de l'obligació de justificar.  
b) Obtenir la subvenció sense complir les condicions requerides per a això.  
c) Incompliment de la finalitat per a la qual va ser concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el cas previst en el paràgraf segon de la clàusula anterior, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat realitzada.  
Vuité  
La UIMP farà constar, en el programa del seminari i en la difusió que se'n faça als mitjans de comunicació social, la col·laboració de la Conselleria de Cultura.  
Nové  
La UIMP lliurarà a la Conselleria de Cultura la documentació del seminari i farà constar en la memòria anual la col·laboració prestada.  
Deu  
La Conselleria de Cultura podrà incloure, en la documentació preparada per la UIMP per a lliurar-la als alumnes i participants, aquells altres documents que considere d'interés per a ells.  
Onze  
L'incompliment de qualsevol de les clàusules d'aquest conveni donarà lloc a la rescissió del conveni.  
Dotze  
El conveni entrarà en vigor el mateix dia de la firma i finalitzarà quan les dues institucions hagen complit allò que han acordat.  
I perquè en quede constància, firmen aquest conveni, en tres exemplars, en el lloc i la data indicats a l'encapçalament.  
La consellera de Cultura: Pilar Pedraza Martínez  
El rector de la Universitat Internacional Menéndez y Pelayo: Ernest Lluch Martín